مروان الشماخ

**مروان شماخ** (تزاد ف 10 يناير 1984) هو كوايري و مهاجم مغريبي سابق معتزل دابا. الشماخ تشهر مع فرقة بوردو الفرنسية و المونتخاب ف كاس إفريقيا 2004، الستيل ديال اللعب ديالو كان معروف بلي هوّ مهاجم ديال المحطة، و مهاجيم كيعرف يربط بين الخطوط، تايماركي بزاف براس، زيد على هادشي ان الشماخ هو رقم 11 كأكثر مهاجم ماركا في تاريخ بوردو.

الشماخ بدا مسيرتو و هو كيتدرب في فرق مختلفة ديال مناطق Tonneins، في 2000، سينا مع فرقة جيرونادن دو بوردو، و دار بدايتو بروفيسانيول في عام 2003 و 2002، دوز تسعة سنين معاهم و ربح كاس فرانسا في 2007، في عام 2008-2009 الشماخ قدر يحقق ايكسبلوا كبير للفرقا و المدينة فاش ربحهم بطولة فرنسا كهداف، بعدما كانت غائبة من ثمانية و تسعين، و ربحوا معاها كذلك كأس فرانسا باش يحققوا دوبلي،  في ماي الفين و عشرين، الشماخ مشا فابور لإنجليز مع فرقة الارسنال، و سنا معاهم اربع سنين، مع الارسنال الشماخ لعب 40 ماتش و تصاب بزاف قبل ما يمشي الكريستال بالاس و ويساهام في نفس البطولة.

## المسيرة الدولية مع الموونتخاب
لعب الشماخ أول ماتش دولي مع منتخب المغرب في عام 2003 وكان في ليسطا ديال أسود الأطلس فاش لعب في بطولة كأس الأمم الأفريقية للكرة عام 2004 و اللي تلعبات في تونس.و كان لبيرباطور فيزيك نجيب بهلول الفضل في انه يبان الشماخ بالمستوى المطلوب في كأس الكان 2004 حيت كان نجيب بهلول كيعطيه تدريبات سبيسيال على راسها بريبارسيون فيزيك و ي يتقن الباصات ؛ و ساهم في انه المغرب يوصل لدوزيام بلاص مورا منتخب تونس اللي كان منظم. ماركا في هاد البطولة جوج بيوتا و كانوا في جول منتخب البنين في الماتش الثاني من بروميار نور و سالات برباح 4/0 و البيت الثاني في جول دزاير في اقصاء لكار  د فينال  و سالا الماتش برباح 3/1.

أول ماتش دولي ليه:  المغرب 0-0  سيراليون (تصفيات كأس  افريقيا 2004ء في 7 يوليوز 2003)

عدد مانشات مروان الشماخ في كأس إفريقيا : 13 ماتش

عدد البيوتا في كأس إفريقيا : 2 بيوتا.

## أرقامو مع لمونتخاب

## جوايز جماعية

* لبطولة ديال فرنسا ليڭ 1: 2008/2009
* كاس ديال فرنسا: في 2006/2007، 2008/2009
* كاس ديال أبطال فرنسا في : 2008/2009، 2007/2008
* الميدالية ديال الفضة مع الموونتخاب في 2004

## جوايز فردية

* أكثر لعاب ماركا في ماتشات متابعة لمسابقة دوري أبطال ؤروپا (6 الماتشات ب تشارك مع كريستيانو رونالدو).
* أفضل لعاب ايطرونجي في البطولة ديال فرانسا ليڭ 1 : 2009
* أفضل لعاب افريقيا في البطولة ديال فرنسا ليڭ 1 : 2009
* أفضل لعاب في بوردو عام 2010
* لقب ڤيڤيان قوي في 2008/2009

## مصادر

# http://www.national-football-teams.com/player/4477/Marouane_Chamakh.html
# https://www.rsssf.org/tablesm/maro-intres.html
# http://www.thenational.ae/sport/football/wengers-search-for-next-thierry-henry-is-over
# https://web.archive.org/web/20101006004600/http://www.fifa.com/worldfootball/clubfootball/news/newsid=1311456.html
# https://www.lalegendedesgirondins.com/les-meilleurs-buteurs-girondins.html 
# https://www.lequipe.fr/Football/FootballFicheJoueur18583.html
# https://web.archive.org/web/20161011021054/http://www.goal.com/en/news/89/africa/2011/01/06/2293360/bordeaux-honour-moroccos-marouane-chamakh
# https://www.lalegendedesgirondins.com/les-meilleurs-buteurs-girondins.html 
# http://www.rfi.fr/actufr/articles/114/article_81534.asp 
# https://www.playmakerstats.com/player.php?id=3471 
# http://www.goal.com/en/news/89/africa/2011/01/06/2293360/bordeaux-honour-moroccos-marouane-chamakh
# https://web.archive.org/web/20140303055426/http://www.unfp.org/a-la-une/article/le-palmares-complet-14052012-6476.html

تصنيف:زيادة 1984
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:مقالات مافيهاش مصدر و فايتة 3000 بايت